মদন (নেত্রকোণা) প্রতিনিধিঃ ব্যাঙের ছাতার মতো অবৈধ প্যাথলজি ক্লিনিক গড়ে উঠেছে মদনে। অদক্ষ টেকনেশিয়ান দিয়ে ক্লিনিকগুলো পরিচালিত হলেও প্রশাসনের কিছু করার নেই। অবৈধ ৪টি ক্লিনিকের ব্যাপারে উর্ধতন কর্তৃপক্ষের বরাবরে প্রতিবেদন প্রেরণ করা হলেও উচ্ছেদের অনুমতি না পাওয়ায় তাদের বিরুদ্ধে কোন ব্যবস্থা নেয়া যাচ্ছে না। কথাগুলো বলছিলেন বুধবার মদন উপজেলা আইল শৃঙ্খলা রক্ষা কমিটির সভায় স্বাস্থ্য প্রশাসক ডাঃ মোঃ আব্দুল কদ্দুছ। উপজেলা নির্বাহী কর্মকর্তা মোঃ খুরশীদ শাহরিয়রের সভাপতিত্বে সভায় বক্তব্য রাখেন, ওসি এস.এম. মফিজুল ইসলাম, উপজেলা আওয়ামীলীগের সভাপতি মোঃ আব্দুল কদ্দুছ, আব্দুস সাত্তার আহমদ, মহিলা বিষয়ক কর্মকর্তা মাছুমা মমতাজ, পল্লী বিদ্যুৎ ডি.জি.এম. বিজয় কৃষ্ণ সাহা, প্রেসক্লাব সভাপতি মোতাহার আলম চৌধুরী, প্রধান শিক্ষক আয়েশা আক্তার, শিক্ষক শহিদুল হক প্রমুখ।